Premiu Pepe Campo

El Premiu 'Pepe Campo' ye un gallardón convocáu pola Sociedá d'Humanitarios de Samartín de Morea (Ayer) en collaboración cola Conseyería de Cultura del Gobiernu d'Asturies, pasando por delles modalidaes hasta convertise en certame pa monólogos que traten temes d'actualidá social, política y cultural, en prosa o en versu, siempres en llingua asturiana.

El premiu lleva'l nome del escritor d'Ayer, Pepe Campo (Morea, 1921-1992) autor d'una bayurosa obra conformada por monólogos y poesíes de calter popular. 

En 1997 la Sociedá d'Humanitarios de Samartín convócalu como concursu de narrativa:

Palmarés como premiu pa rellatos

1997
-Xandru Martino Ruz, de Ribeseya, por “Tienes unos güeyos que manquen”

-Accésit a Maria Belén Quirós López, de Vayu, (Grau), por “Tres nueches en La Fontona”, de “Caxigalines”

1998
-María Meana Fernández, de Candás por “Alcordances”

-Accésit a Pablo Rodríguez Medina, de L’Entregu, por “Los guardianes del mármole”.

1999
-Pablo Rodríguez Medina por “Los Paraísos perdíos”

2000

-Naciu Varillas,de Xixón, pol testu “Nun t’esmolezas que siempres te voi entender”.

2001
-Pablo Rodríguez Medina, con “Esparabanes nel silenciu”

Palmarés como premiu de narrativa pa rapazos

Pola mor del probetayu númberu d'obres que se presenten, decídese cambiar les bases de la convocatoria y empobinar el Concursu “Pepe Campo” a rapazos d'hasta 20 años. Tanto na edición de 2002 como la de 2003, el premiu queda ermu al ver que les obres presentaes nun tienen calidá suficiente.

Palmarés como premiu pa monólogos
Ye nel 2004, aprovechando la fornada de nuevos monologuistes y la ruina acoyida del concursu na so modalidá anterior, cuando Los Humanitarios entamen el Concursu de Monólogos, respetando’l nome del escritor costumista, que tamién trabayó esti xéneru. Esi mesmu añu nun hai participación y el premiu, otra vuelta queda ermu.

El premiu paez anguaño afitáu como l'únicu entamáu pal monólogu asturianu, ún de los xéneros con más tradición na lliteratura asturiana, y que vive na década última un momentu d'importante renovación y ésitu.
+EdiciónGanador/aTítulu2004Ermu2005José Antonio de DiosMio güelu ye un top-model2006Inaciu Galán y González & Isaac García de l'AradaLos asturianos al volante2007Benxa PérezL'home y la gochería2008Inaciu Galán y González Les vacaciones2009Carlos Alba "Cellero"Medio analfabetu2010Inaciu Galán y GonzálezLa mio fía cásase2011Carlos Alba "Cellero"La llei del cuchu2012Jose Manuel Reguero López El MaestruUn fallu tienlu cualquiera2013Inaciu Galán y GonzálezYá llegó la Navidá2014José Alfonso González CastellanosQue me despierten dientro un sieglu2015Carlos Alba "Cellero"Emprendamos de la crisis2016Inaciu Galán y González Les coses de la política nueva2017José Alfonso González CastellanosLa Constitucionona2018Inaciu Galán y González Viaxar n'avión2019Manuel Reguero “El Maestru” y Mención Especial escolar a ”La Feriona de Xixón” de Miguel Ángel, alumnu del CRA José Antonio Robles.Maldita xubilación2020Canceláu pol andanciu de coronavirus2021Aymara González MontotoSomos unes repunantes2022Inaciu Galán y GonzálezNel tiempu l'andanciu2023Chema FonsagraCuernos

 Referencies 

 Enllaces esternos 

Categoría:Premios d'Asturies
Categoría:Idioma asturianu